CELEX: 32021D0561
Language: fi
Date: 2021-03-30 00:00:00
Title: Poliittisten ja turvallisuusasioiden komitean päätös (YUTP) 2021/561, annettu 30 päivänä maaliskuuta 2021, Välimerellä toteutettavan Euroopan unionin sotilasoperaation (EUNAVFOR MED IRINI) EU:n joukkojen komentajan nimittämisestä (EUNAVFOR MED IRINI/1/2021)

7.4.2021   
               
               
                  FI
               
               
                  Euroopan unionin virallinen lehti
               
               
                  L 119/1
               
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2021/561,
         annettu 30 päivänä maaliskuuta 2021,
         Välimerellä toteutettavan Euroopan unionin sotilasoperaation (EUNAVFOR MED IRINI) EU:n joukkojen komentajan nimittämisestä (EUNAVFOR MED IRINI/1/2021)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan,
         sekä katsoo seuraavaa:
         
                     (1)
                  
                  
                     Neuvosto hyväksyi 31 päivänä maaliskuuta 2020 päätöksen (YUTP) 2020/472 (1), jolla perustettiin ja käynnistettiin Välimerellä toteutettava Euroopan unionin sotilasoperaatio (EUNAVFOR MED IRINI), jonka komentajana toimii EU:n operaation komentaja, kontra-amiraali Fabio AGOSTINI.
                  
               
                     (2)
                  
                  
                     Päätöksen (YUTP) 2020/472 8 artiklan 2 kohdan mukaisesti neuvosto on valtuuttanut poliittisten ja turvallisuusasioiden komitean (PTK) tekemään asiaankuuluvat päätökset Välimerellä toteutettavan Euroopan unionin sotilasoperaation (EUNAVFOR MED IRINI) EU:n joukkojen komentajan nimittämisestä.
                  
               
                     (3)
                  
                  
                     EU:n operaation komentaja suositti 30 päivänä huhtikuuta 2020, että EU:n joukkojen komentajaksi operaation jäljellä olevan toimeksiannon ensimmäiselle puoliskolle nimitettäisiin kontra-amiraali Ettore SOCCI ja toiselle puoliskolle kommodori Theodoros MIKROPOULOS.
                  
               
                     (4)
                  
                  
                     Neuvosto hyväksyi 28 päivänä toukokuuta 2020 päätöksen (YUTP) 2020/718 (2), jolla nimitettiin kontra-amiraali Ettore SOCCI EU:n joukkojen komentajaksi 6 päivän toukokuuta 2020 ja 18 päivän lokakuuta 2020 väliseksi ajaksi ja kommodori Theodoros MIKROPOULOS 19 päivän lokakuuta 2020 ja 31 päivän maaliskuuta 2021 väliseksi ajaksi.
                  
               
                     (5)
                  
                  
                     EU:n operaation komentaja on suosittanut, että kapteeni Stefano FRUMENTO nimitetään uudeksi EU:n joukkojen komentajaksi 1 päivästä huhtikuuta 2021. Italian viranomaiset ovat ilmoittaneet, että kapteeni Stefano FRUMENTO ylennetään kontra-amiraaliksi, kun hänet nimitetään EU:n joukkojen komentajaksi.
                  
               
                     (6)
                  
                  
                     Euroopan unionin sotilaskomitea tuki 12 päivänä maaliskuuta 2021 tätä suositusta.
                  
               
                     (7)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään kontra-amiraali Stefano FRUMENTO Välimerellä toteutettavan Euroopan unionin sotilasoperaation (EUNAVFOR MED IRINI) EU:n joukkojen komentajaksi 1 päivästä huhtikuuta 2021.
         
         
            2 artikla
            Tämä päätös tulee voimaan päivänä, jona se hyväksytään.
            Sitä sovelletaan 1 päivästä huhtikuuta 2021.
         
         
            Tehty Brysselissä 30 päivänä maaliskuuta 2021.
            
               
                  Poliittisten ja turvallisuusasioiden komitean puolesta
               
               
                  Puheenjohtaja
               
               S. FROM-EMMESBERGER
            
         
         
            (1)  Neuvoston päätös (YUTP) 2020/472, annettu 31 päivänä maaliskuuta 2020, Välimerellä toteutettavasta Euroopan unionin sotilasoperaatiosta (EUNAVFOR MED IRINI) (EUVL L 101, 1.4.2020, s. 4).
         
            (2)  Neuvoston päätös (YUTP) 2020/718, annettu 28 päivänä toukokuuta 2020, Välimerellä toteutettavan Euroopan unionin sotilasoperaation (EUNAVFOR MED IRINI) EU:n joukkojen komentajan nimittämisestä (EUVL L 168, 29.5.2020, s. 64).